**Počinje Skadarlija fest**



*Tradicionalna kulturno-turistička manifestacija Skadarlija fest počeće večeras u kući Ðure Jakšića i trajaće dva* [*dana*](http://www.popboxads.com/server/campain.php?utm_source=popbox&utm_medium=cpc&utm_campaign=popbox&idR=27359&oglId=131&mId=354&burl=novimagazin.rs&t=1341842209&sc=edbd2481054781512e14a61b83afa0f4&dl=1)*.*

Manifestacija, koja predstavlja [festival](http://www.popboxads.com/server/campain.php?utm_source=popbox&utm_medium=cpc&utm_campaign=popbox&idR=25157&oglId=1158&mId=354&burl=novimagazin.rs&t=1341842209&sc=5a231350abb989840e42fd42a63ef86f&dl=1) umetnosti, vina i kulinarstva, organizuje se sa ciljem da se promovišu [turistički](http://www.popboxads.com/server/campain.php?utm_source=popbox&utm_medium=cpc&utm_campaign=popbox&idR=23355&oglId=1337&mId=354&burl=novimagazin.rs&t=1341842209&sc=077dfa1488ee50911a1b167c5e2bc368&dl=1) potencijali grada i očuva duh starog Beograda, koji još živi u Skadarliji.

Organizacioni odbor manifestacije jednoglasno je odlučio da "Zaštitnik Skadarlije" narednih godinu dana bude glumica Ljiljana Stjepanović, kojoj će večeras simbolično biti uručeni ključevi Skadarlije.

Priznanje "Zlatna desetka" i ove godine će pripasti onima koji svojim radom i delom daju doprinos duhu Beograda i očuvanju njegovih vrednosti.

"Zlatno vino" Skadarlija festa je "tamjanika"- vinarske kuće Spasić, dok će "Zlatna desetka" za očuvanje tradicije i duha Skadarlije pripasti restoranima Skadarlije.

[Posetioci](http://www.popboxads.com/server/campain.php?utm_source=popbox&utm_medium=cpc&utm_campaign=popbox&idR=16064&oglId=746&mId=354&burl=novimagazin.rs&t=1341842210&sc=b2f72402f46bed9870965a5b7d01e3b1&dl=1) će imati priliku da pogledaju izložbe fotografija, minijatura i starih zanata.

Stihove na Skadarlija festu će govoriti pesnici Mirjana Kovačević i Bojan Srdoč. Duh starog Beograda dočaraće kroz muziku i pesmu Ljiljana Jakšić, pevačko društvo „Prelo" i skadarlijski orkestri.

Skadarlija fest organizuju Udruženje "Skadarlija" i Klub privrednih novinara.